ᱥᱚᱥᱤᱠᱚᱞᱟ ᱠᱟᱠᱳᱰᱠᱚᱨ

ᱥᱚᱥᱤᱠᱚᱞᱟ ᱠᱟᱠᱳᱰᱠᱚᱨ (᱗ ᱡᱟᱱᱩᱣᱟᱨᱤ ᱑᱙᱓᱕-᱒᱘ ᱚᱠᱴᱚᱵᱚᱨ ᱒᱐᱑᱖), ᱛᱟᱭ (ᱢᱟᱨᱟᱴᱷᱤ: ताई;‌‌ ) ᱧᱩᱛᱩᱢ ᱛᱮᱦᱚᱸᱭ ᱵᱟᱲᱟᱭᱚᱜ ᱠᱟᱱ ᱛᱟᱸᱦᱮᱱᱟ, ᱫᱚ ᱢᱚᱦᱟᱨᱟᱥᱴᱨᱚᱣᱟᱫᱤ ᱜᱳᱢᱟᱱᱛᱚᱠ ᱯᱟᱨᱴᱤ (ᱮᱢ.ᱡᱤ.ᱯᱤ) ᱨᱮᱱ ᱢᱤᱫ ᱢᱩᱬᱩᱛ ᱱᱮᱛᱟ ᱮ ᱛᱟᱸᱦᱮ ᱠᱟᱱᱟ ᱾ ᱩᱱᱤ ᱫᱚ ᱵᱟᱨ ᱫᱷᱟᱣ ᱜᱳᱣᱟ, ᱫᱚᱢᱚᱱ ᱟᱨ ᱫᱤᱣ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱮ ᱛᱟᱸᱦᱮ ᱠᱟᱱᱟ ᱟᱨ ᱢᱚᱦᱟᱨᱟᱥᱴᱨᱚᱣᱟᱫᱤ ᱜᱳᱢᱟᱱᱛᱚᱠ ᱯᱟᱨᱴᱤ ᱨᱮᱱ ᱢᱟᱨᱥᱮᱛ ᱞᱮᱠᱟᱛᱮ ᱦᱚᱸᱭ ᱛᱟᱸᱦᱮ ᱠᱟᱱᱟ ᱾ ᱩᱱᱤ ᱫᱚ ᱜᱳᱣᱟ, ᱫᱚᱢᱚᱱ ᱟᱨ ᱫᱤᱣ ᱨᱮᱱ ᱯᱩᱭᱞᱩ (ᱟᱨ ᱒᱐᱒᱐ ᱦᱟᱹᱵᱤᱫ ᱛᱮ ᱮᱠᱞᱟ) ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱾

ᱮᱛᱚᱦᱚᱵ ᱡᱤᱭᱚᱱ
ᱥᱚᱥᱤᱠᱚᱞᱟ ᱠᱟᱠᱳᱰᱠᱚᱨ ᱫᱚ ᱗ ᱡᱟᱱᱩᱣᱟᱨᱤ ᱑᱙᱓᱕ ᱨᱮ ᱩᱱ ᱚᱠᱛᱚ ᱯᱚᱨᱛᱩᱜᱤᱡᱽ ᱥᱤᱧᱚᱛ ᱨᱮᱭᱟᱜ ᱜᱳᱣᱟ, ᱯᱮᱨᱱᱮᱢ ᱨᱮ ᱦᱩᱭ ᱞᱮᱱ ᱛᱟᱭᱟ ᱾ ᱩᱱᱤ ᱫᱚ ᱫᱚᱭᱟᱱᱚᱱᱫᱚ ᱟᱨ ᱥᱩᱱᱟᱱᱫᱟᱵᱟᱭ ᱵᱟᱱᱫᱳᱫᱠᱟᱨ ᱛᱟᱹᱠᱤᱱ ᱨᱮᱱ ᱢᱟᱨᱟᱝ ᱠᱩᱲᱤᱭ ᱛᱟᱸᱦᱮ ᱠᱟᱱᱟ ᱾ ᱟᱡ ᱨᱮᱱ ᱦᱩᱰᱤᱝ ᱵᱚᱭᱦᱟ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ ᱩᱥᱟ ᱵᱷᱮᱸᱜᱩᱨᱞᱣᱠᱟᱨ, ᱠᱨᱟᱱᱛᱤ ᱨᱟᱣ, ᱡᱚᱭᱳᱛᱤ ᱵᱟᱱᱫᱮᱠᱟᱨ ᱟᱨ ᱥᱤᱫᱫᱷᱟᱨᱛᱷ ᱵᱟᱱᱫᱳᱫᱠᱟᱨ ᱾

ᱠᱟᱠᱳᱰᱠᱚᱨ ᱫᱚ ᱟᱡᱟᱜ ᱮᱛᱚᱦᱚᱵ ᱯᱚᱲᱦᱚᱱ ᱢᱩᱥᱴᱤᱯᱷᱮᱸᱰ ᱵᱤᱨᱫᱟᱹᱜᱟᱲ ᱠᱷᱚᱱ ᱟᱨ ᱢᱮᱴᱨᱤᱠ ᱫᱚ ᱯᱟᱱᱟᱡᱤ ᱨᱮᱭᱟᱜ ᱯᱤᱯᱚᱥ ᱦᱟᱭ ᱥᱠᱩᱞ ᱠᱷᱚᱱ ᱮ ᱯᱩᱨᱟᱹᱣ ᱞᱮᱫᱟ ᱾ ᱑᱑ ᱥᱮᱨᱢᱟ ᱩᱢᱮᱨ ᱨᱮ, ᱩᱱᱤ ᱫᱚ ᱫᱤᱥᱩᱣᱟᱹᱨᱤ ᱥᱞᱳᱜᱟᱱ ᱥᱮᱨᱮᱧ ᱠᱟᱛᱮ ᱜᱳᱣᱟ ᱨᱮᱭᱟᱜ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮᱭ ᱥᱮᱞᱮᱫ ᱞᱮᱱᱟ ᱟᱨ ᱚᱱᱟ ᱠᱷᱟᱹᱛᱤᱨ ᱯᱚᱨᱛᱩᱜᱤᱡᱽ ᱯᱩᱞᱤᱥ ᱴᱷᱮᱱ ᱫᱟᱞ ᱦᱚᱸᱭ ᱡᱚᱢ ᱞᱮᱫᱟ ᱾ ᱩᱱᱤ ᱫᱚ ᱫᱷᱟᱨᱣᱟᱫᱽ ᱨᱮᱭᱟᱜ ᱠᱚᱨᱱᱟᱴᱚᱠ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱤ.ᱮ ᱮ ᱯᱟᱥ ᱞᱮᱫᱟ, ᱡᱟᱦᱟ ᱨᱮ ᱩᱱᱤ ᱫᱚ ᱮᱸᱱᱛᱷᱨᱳᱯᱳᱞᱚᱡᱤ, ᱥᱟᱶᱛᱟ ᱥᱟᱬᱮᱥ ᱟᱨ ᱱᱟᱜᱟᱢ ᱮ ᱯᱟᱲᱦᱟᱣ ᱞᱮᱱᱟ ᱾ ᱩᱱᱤ ᱫᱚ ᱢᱩᱢᱵᱟᱭ ᱨᱮᱭᱟᱜ ᱮᱞᱤᱯᱷᱮᱱᱥᱴᱳᱱ ᱠᱚᱞᱮᱡᱽ ᱠᱷᱚᱱ ᱮᱢ.ᱮ ᱮ ᱯᱟᱥ ᱞᱮᱫᱟ ᱾

᱑᱙᱖᱓ ᱨᱮ, ᱜᱳᱣᱟ, ᱫᱚᱢᱚᱱ ᱟᱨ ᱫᱤᱣ ᱨᱮᱭᱟᱜ ᱵᱤᱫᱷᱟᱱᱥᱚᱵᱷᱟ ᱞᱟᱹᱜᱤᱫ ᱯᱩᱭᱞᱩ ᱫᱷᱟᱣ ᱫᱤᱥᱩᱣᱟᱹᱨᱤ ᱞᱮᱠᱟᱛᱮ ᱦᱩᱭ ᱞᱮᱱ ᱵᱟᱪᱷᱱᱟᱣ ᱨᱮ ᱟᱡ ᱵᱟᱵᱟ ᱫᱚᱭᱟᱱᱚᱱᱫᱚ ᱵᱟᱱᱫᱳᱫᱠᱟᱨ ᱯᱩᱭᱞᱩ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮᱭ ᱵᱟᱪᱷᱟᱣ ᱞᱮᱱᱟ ᱾ ᱚᱱᱟ ᱥᱮᱨᱢᱟ ᱨᱮᱜᱮ, ᱩᱱᱤ ᱫᱚ ᱜᱩᱨᱩᱫᱚᱛ ᱠᱟᱠᱳᱰᱠᱚᱨ ᱥᱟᱶ ᱮ ᱵᱟᱯᱞᱟ ᱞᱮᱱᱟ, ᱟᱨ ᱑᱙᱖᱘ ᱨᱮ ᱵᱟᱱᱫᱳᱫᱠᱟᱨ ᱜᱨᱩᱯ ᱚᱯᱷ ᱠᱚᱢᱯᱟᱱᱤ ᱨᱮᱱ ᱢᱟᱬᱛᱮ ᱪᱟᱞᱟᱣᱵᱮᱱᱟᱣᱤᱡ ᱵᱮᱱᱟᱣ ᱮᱱᱟ ᱾ ᱩᱱᱤ ᱫᱚ ᱟᱨᱦᱚᱸ ᱡᱩᱣᱟᱹᱱ ᱨᱮᱰ ᱠᱨᱚᱥ ᱥᱟᱶᱛᱟ, ᱥᱤᱧᱚᱛ ᱡᱟᱠᱟᱛ ᱛᱤᱨᱞᱟᱹ ᱢᱤᱫᱩᱱ ᱟᱨ ᱛᱟᱞᱢᱟ ᱥᱟᱶᱛᱟ ᱵᱷᱟᱹᱞᱟᱹᱭ ᱵᱳᱨᱰ ᱨᱮᱱ ᱥᱚᱦᱮᱛ ᱦᱚᱸᱭ ᱛᱟᱸᱦᱮ ᱠᱟᱱᱟ ᱾ ᱩᱱᱤ ᱥᱚᱨᱠᱟᱨᱤ ᱮᱛᱚᱦᱚᱵ ᱥᱮᱪᱮᱫ ᱢᱟᱪᱮᱫ ᱜᱟᱶᱛᱟ ᱟᱸᱰᱮᱯᱟᱥᱮ ᱟᱡᱟᱜ ᱫᱟᱲᱮᱭ ᱛᱮᱭᱟᱨ ᱨᱟᱠᱟᱵ ᱞᱮᱫᱟ ᱾

ᱨᱟᱡᱽᱟᱹᱨᱤ ᱨᱮ ᱥᱮᱞᱮᱫ
ᱥᱚᱥᱤᱠᱚᱞᱟ ᱠᱟᱠᱳᱰᱠᱚᱨ ᱢᱩᱢᱵᱟᱭ ᱨᱮ ᱟᱡᱟᱜ ᱯᱳᱥᱴ ᱜᱨᱮᱡᱩᱭᱮᱴ ᱯᱩᱨᱟᱹᱣ ᱠᱷᱚᱱ ᱨᱩᱣᱟᱹᱲ ᱠᱟᱛᱮ ᱜᱮ ᱥᱟᱶᱛᱟ ᱵᱷᱟᱹᱞᱟᱹᱭ ᱠᱟᱹᱢᱤ ᱥᱟᱶ ᱡᱚᱯᱨᱟᱣ ᱮ ᱛᱟᱸᱦᱮ ᱠᱟᱱᱟ ᱾ ᱩᱱᱤ ᱯᱳᱱᱰᱟ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱑᱙᱖᱗ ᱥᱮᱨᱢᱟ ᱨᱮᱭᱟᱜ ᱜᱳᱣᱟ, ᱫᱚᱢᱚᱱ ᱟᱨ ᱫᱤᱣ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱢᱚᱦᱟᱨᱟᱥᱴᱨᱚᱣᱟᱫᱤ ᱜᱳᱢᱟᱱᱛᱚᱠ ᱯᱟᱨᱴᱤ ᱨᱮᱱ ᱠᱮᱱᱰᱤᱰᱮᱴ ᱞᱮᱠᱟᱛᱮᱭ ᱛᱤᱸᱜᱩ ᱞᱮᱱᱟ ᱟᱨ ᱟᱹᱰᱤ ᱢᱟᱨᱟᱝ ᱚᱨᱡᱚ ᱥᱟᱶᱛᱮᱭ ᱡᱤᱛᱠᱟᱹᱨ ᱞᱮᱱᱟ ᱟᱨ ᱚᱱᱟ ᱥᱟᱶ ᱜᱮᱛᱮ ᱜᱳᱣᱟ, ᱫᱚᱢᱚᱱ ᱟᱨ ᱫᱤᱣ ᱵᱤᱫᱷᱟᱱᱥᱚᱵᱷᱟ ᱨᱮᱱ ᱥᱚᱫᱟᱨ ᱛᱤᱨᱞᱟᱹ ᱥᱚᱦᱮᱛ ᱮ ᱵᱮᱱᱟᱣ ᱮᱱᱟ ᱾ ᱑᱙᱗᱒ ᱨᱮᱭᱟᱜ ᱜᱳᱣᱟ, ᱫᱚᱢᱚᱱ ᱟᱨ ᱫᱤᱣ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱢᱚᱦᱟᱨᱟᱥᱴᱨᱚᱣᱟᱫᱤ ᱜᱳᱢᱟᱱᱛᱚᱠ ᱯᱟᱨᱴᱤ ᱨᱮᱱ ᱠᱮᱱᱰᱤᱰᱮᱴ ᱞᱮᱠᱟᱛ ᱵᱤᱰᱳᱞᱤᱢ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱵᱟᱪᱷᱱᱟᱣ ᱨᱮ ᱛᱤᱸᱜᱩ ᱠᱟᱛᱮ ᱮ ᱡᱤᱛᱠᱟᱹᱨ ᱞᱮᱱᱟ ᱾

ᱯᱚᱱᱚᱛ ᱢᱚᱱᱛᱨᱤ
᱑᱙᱗᱒ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱛᱟᱭᱚᱢ, ᱟᱡ ᱵᱟᱵᱟ ᱥᱤᱨᱟᱹ ᱢᱚᱱᱛᱨᱤ ᱫᱚᱭᱟᱱᱚᱱᱫᱚ ᱵᱟᱱᱫᱳᱫᱠᱟᱨ ᱟᱜ ᱟᱹᱭᱩᱨ ᱛᱮ ᱪᱟᱪᱞᱟᱣᱚᱜ ᱠᱟᱱ ᱥᱚᱨᱠᱟᱨ ᱨᱮ ᱩᱱᱤᱫ ᱫᱚ ᱯᱚᱱᱚᱛ ᱢᱚᱱᱛᱨᱤ ᱠᱮᱛᱟ ᱠᱚ ᱵᱟᱪᱷᱟᱣ ᱞᱮᱫᱮᱭᱟ ᱾ ᱩᱱᱤ ᱫᱚ ᱥᱮᱪᱮᱫ, ᱯᱟᱵᱽᱞᱤᱠ ᱦᱮᱞᱛᱷ, ᱥᱟᱶᱛᱟ ᱵᱷᱟᱹᱞᱟᱹᱭ, ᱱᱮᱼᱦᱚᱲ ᱜᱚᱲᱚ, ᱯᱨᱳᱵᱷᱮᱰᱳᱨᱤᱭᱟ ᱟᱨ ᱦᱩᱰᱤᱝ ᱥᱮᱵᱷᱤᱝ ᱨᱮᱭᱟᱜ ᱟᱹᱜᱤᱸᱵᱷᱟᱨ ᱮ ᱥᱟᱢᱵᱽᱲᱟᱣ ᱞᱮᱫᱟ ᱾ ᱑᱒ ᱟᱜᱚᱥᱴ ᱑᱙᱗᱓ ᱨᱮ, ᱚᱯᱷᱤᱥ ᱨᱮᱜᱮ ᱟᱡ ᱵᱟᱵᱟᱭ ᱵᱚᱸᱜᱟ ᱛᱟᱞᱟᱭᱮᱱ ᱛᱟᱭᱚᱢ ᱢᱚᱦᱟᱨᱟᱥᱴᱨᱚᱣᱟᱫᱤ ᱜᱳᱢᱟᱱᱛᱚᱠ ᱯᱟᱨᱴᱤ ᱨᱮᱱ ᱥᱟᱱᱟᱢ ᱥᱚᱦᱮᱛ ᱠᱚᱛᱮ ᱩᱱᱤ ᱫᱟᱨᱟᱭ ᱠᱟᱱ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱚ ᱵᱟᱪᱷᱟᱣ ᱞᱮᱫᱮᱭᱟ ᱾

ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱚᱠᱛᱚ

ᱥᱟᱨᱦᱟᱣ ᱟᱨ ᱚᱠᱛᱟ

ᱥᱤᱨᱯᱷᱟᱹ ᱟᱨ ᱢᱟᱹᱱ
ᱵᱚᱸᱜᱟ ᱛᱟᱞᱟ
ᱥᱟᱹᱠᱷᱭᱟᱹᱛ

ᱛᱷᱚᱠ: ᱜᱳᱣᱟ ᱨᱮᱱ ᱥᱤᱨᱟᱹ ᱢᱚᱱᱛᱨᱤ
ᱛᱷᱚᱠ: ᱥᱤᱧᱚᱛ ᱨᱮᱱ ᱛᱤᱨᱞᱟᱹ ᱥᱤᱨᱟᱹ ᱢᱚᱱᱛᱨᱤ